בס"ד
קונטרס 'וחדאן בפורקני'


ביאור על הגדה של פסח, ערוך ע"י הרב שמואל ישראלי שליט"א מב"ב, והוא קנקן חדש מלא ישן, ערוך בשפה קלה וממוקדת להבין את דברי המגיד מה שנוגע לפשט. מיוסד ע"פ גדולי המפרשים אשר מכת הקדמונים היו. 
הלא המה: 
הרב מורינו דון יצחק אברבנאל, מספרו זבח פסח על הגדה של פסח, חי בתקופת גירוש ספרד. 
הרב מורינו הגאון הגדול רבי אליעזר אשכנזי בעל מעשי ה', שבספרו על התורה מבואר פירוש על ההגדה של פסח. נכדו בעל הפני יהושע כתב עליו שכמעט היה יחיד בדורו שכל גאוני חכמי דורו היו מריצים אגרותיהם בשו"ת אליו. חי בזמן מרן הבית יוסף הרמ"א והמהר"ל מפראג.   
גאון ישראל הרב יעקב אבדק"ק ליסא מספרו מעשה ניסים על הגדה של פסח, אשר האיר פני תבל בחיבוריו הנודעים, חוות דעת, תורת גיטין, נתיבות המשפט, מקור חיים ועוד.
החת"ם סופר, דבריו בביאור הזה ממגוון האוצר שהשאיר אחריו.
המהרא"ל צינץ, מספרו ברכת השיר על הגדה של פסח.
היחודיות של הביאור הזה, שהינו ערוך בשפה קלה וממוקדת להבין את דברי המגיד במה שנוגע לפשט. כך שאחרי שיכין עצמו בלימוד הדברים המבוארים היטב, יוכל בעודו עורך את הסדר לפרשם כשאומר את ההגדה, ובכך יקיים את מצות סיפור יציאת מצרים כדת וכהלכה, ולא בהתעסקות של אמרות שאינם קשורים לסיפור השתלשלות הענינים של יציאת מצרים.
הפרשן המרכזי הוא מורינו הרב אליעזר אשכנזי בעל מעשי ה', שאינו מוכר לרבים מפני שאינו מצוי כ"כ להשיגו. וגם מצריך עיון מעמיק להבינו מהסתעפויותיו הרבים בדרך פירושו. והיות שטרדות החג בערבי פסחים מונעות מלהעמיק להבינו, ע"כ לא יסולא ערכו של חיבור זה שיש בו תועלת מרובה לקיים מצות סיפור יציאת מצרים כדת.
הביאור נצרך לכל אחד ואחד כקטן כגדול, שהרי על כולם מוטלת החובה לקיים מצות סיפור יציאת מצרים בליל פסח, שהוא מן התורה. וכל אחד שיעיין בו קמעא בקל יוכל להבינו, ויזכה ע"י כך לקיים מצות סיפור יציאת מצרים בשמחה ובהתלהבות עצומה.
הספר מעוטר בהסכמות חשובות מגדולי הרבנים, ה"ה הגאון הגדול רבי אברהם צבי הכהן שליט"א אב"ד 'הוראה כהלכה' רב קהל חסידים שיכון ה' דומ"צ ור"מ בעיה"ק בני ברק.
הגאון הגדול רבי מרדכי צבי גרינפלד שליט"א דומ"צ טשערנאביל ב"ב.
שם הקונטרס וחדאן בפורקני, הוא ע"פ מה שמבואר בזוהר הקדוש ברעיא מהימנא (פ' בא דף מ:), שבליל פסח הקב"ה אוסף את כל הפמליא של מעלה, ואומר להם בואו ושמעו איך עם ישראל בני משבחים אותי ושמחים בגאולתי. וזה לשונו, "ביה שעתא כניש קודשא בריך הוא לכל פמליא דיליה ואמר לון זילו ושמעו סיפורא דשבחא דילי דקא משתעי בני וחדאן בפורקני". 

